Rías Altas kitsamas mõttes

**Rías Altas** ('ülemine riasrannik') on riasrannik Hispaanias Galicia põhjarannikul, osa Costa do Mariscost. Sellesse kuuluvad väikesed ja kõrgete setetega lahed. Kui selle sisse arvata ka Rías Medias (Costa de la Muerte ja Costa Ártabra), siis moodustab selle A Coruña provintsi põhja- ja loodeosa ning kogu Lugo provintsi rannik. Ta piirneb idas Astuuriaga ja läänes Finisterre neemega (Fisterra neemega).

See on kaljune rannik, mille vahel on paljuväikesi rannalahti. Rannikul on ka palju supelrandu, sealhulgas Augas Santase rand ehk Katedraalide rand Ribadeos. Lahed pärinevad üleujutatud jõeorgudest.

Tähtsamad neemed on Estaca de Bares (Pürenee poolsaare põhjapoolseim punkt), Ortegali neem ja Finisterre neem.

Suuremad linnad
---------------

* A Coruña
* Ferrol (80 000 elanikku)
* Sada (13 000)
* Ribadeo (10 000)
* Ortigueira (8000)
* Cariño (5000)

Asulad idast läände
-------------------

1. A Mariña Oriental (Ribadeo),
2. Rinlo,
3. Reinante,
4. San Cosme de Barreiros,
5. Foz,
6. Fazouro,
7. Cangas de Foz,
8. Burela,
9. Punta de Laxes,
10. Coido,
11. San Cibrao,
12. Praia do Lago,
13. Porto Celo,
14. Viveiro,
15. Vicedo,
16. O Barqueiro,
17. Estaca de Bares,
18. Punta Maeda,
19. Espasante,
20. Ortigueira,
21. Cariño,
22. Cabo Ortegal,
23. Costa da Capelada,
24. San Andrés de Teixido,
25. Punta Candieira,
26. Cedeira,
27. Villarrube,
28. Valdoviño,
29. Montefaro,
30. Casal,
31. Ponzos,
32. Cabo Prior,
33. Doniños,
34. Cabo Prioriño,
35. Castelo de San Felipe,
36. Ferrol,
37. Mugardos,
38. Ares,
39. Perbes,
40. Miño,
41. Sada,
42. Gandario,
43. Cornoedo,
44. Lorbé,
45. Illa a Marola,
46. Mera,
47. Santa Cruz,
48. A Coruña

Ferroli laht laevaremonditehastega

Tähtsamate kauba- ja kalasadamatega kohad
-----------------------------------------

* A Coruña, A Coruña provints
* Ferrol, A Coruña provints, kauba-, jahi- ja sõjasadam (Loode-Hispaania tähtsaim mereväebaas)
* Cedeira, A Coruña provints, kala- ja jahisadam
* Malpica de Bergantiños, A Coruña provints, kala- ja jahisadam
* Cariño, A Coruña provints, kala- ja jahisadam
* Espasante, A Coruña provints, kala- ja jahisadam
* O Barqueiro, A Coruña provints, kala- ja jahisadam
* Viveiro, Lugo provints, kala- ja jahisadam
* San Cibrao, Lugo provints, kauba-, kala- ja jahisadam
* Burela, Lugo provints, kala- ja jahisadam
* Foz, Lugo provints, kala- ja jahisadam
* Ribadeo, Lugo provints, kala- ja jahisadam

Vaade Ferroli lahele Coto de Ancoselt

Lahed
-----

Rías Altas hõlmab järgmised suuremad lahed (läänest itta):

* Burgo laht ehk A Coruña laht
* Betanzose laht
* Arese laht
* Ferroli laht
* Cedeira laht
* Ortigueira laht
* O Barqueiro laht
* Viveiro laht
* Fozi laht
* Ribadeo laht

Mõnikord jaotatakse Rías Altas kaheks osaks: rannikuosa Finisterrest kuni A Coruñani nimetatakse Costa da Morte (Costa de la Muerte; Surmarannik) ning rannikuosa A Coruñast Ribadeoni on sel juhul päris Rías Altas. Teise versiooni järgi on Costa de la Muerte ja Rías Altase vahel veel Costa Ártabra. Costa de la Muerte ja Costa Ártabra koos moodustavad Rías Mediase.

Hüdrograafias loetakse veelahkmeks Rías Mediase ja Rías Altase vahel Ortegali neeme. Kõige kitsamas mõttes kuuluvad Rías Altase alla:

* Ortigueira laht
* O Barqueiro laht
* Viveiro laht
* Fozi laht
* Ribadeo laht

Maastiku kirjeldus
------------------

Rías Altases on vesi külmem kui Rías Bajases, kuid supelrannad on väga ilusad. Pooleldi mägedesse peidetud maantee viib Cedeirasse, kus on tähtis kalasadam ning mis on ka suvituskoht. Vaevalt 12 km kaugusel (vana "palverändurite teed" mööda ainult 7 km kaugusel) paikneb Santo André de Teixido, kuhu iga galeeg peab kord elus palverännaku tegema, kui ta ei taha, et hing piinlema jääks (vana ütluse järgi: "Santo Andrésse läheb surnuna, kes elusana ei läinud"). Enne Santiago de Compostela palverännaku tekkimist oli see Galicia kõige tähtsam palverännak läks. Praegugi on mõlemal pool teed näha *amilladoiros* (hauakünkad) palverändurite visatud kividega, mis viimsel kohtupäeval pidid kostma, kes on täitnud tõotuse minna Santo Andrésse. Seal kasvab taim *namoradoira*, mis aitavat armastusehädade vastu.

Serra da Capeladas on O Cabo do Mundo, Lääne-Euroopa kõrgeim kalju. Edasi tulevad Ortigueira ranna loodusmaastikud, ning neem Estaca de Bares, kus saavad kokku Atlandi ookean ja Kantaabria meri (Biskaia laht).

Surfikohad
----------

Tähtsamad surfikohad on Pantíni rand Ferroli maakonnas Valdoviño vallas, kus peetakse iga-aastast surfivõistlust The Ferrolterra Pantin Classic, ja Doniñose rand Ferroli vallas.